《立夏明日行园无客五首》
元代·方回

尚欠佳篇与送春，只缘醉卧动经旬。
偶无载酒相过客，始是吟诗自在人。
喜见笋芽穿瓦石，都忘雨点渍衣巾。
园林全赖东风力，莫道南风便有神。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。